Tisztelt lakosok,

a Galántai Járási Rendőrkapitányság ezúton hívja fel főként az idős lakosok figyelmét a csalókra, akik nem kevés összegeket csalnak ki a gyanútlan nyugdíjasoktól.

Az elmúlt napokban két olyan esetett is jelentettek a rendőrségen, ahol az elkövető készpénz kölcsönzésére kérte az időseket, azzal az indokkal, hogy hozzátartozója műtéti beavatkozására gyűjt. Arra kérte a nyugdíjasokat, hogy az összeget utalják át a folyószámlájára, ők azonban ezt gyanúsnak tartották, így jelentették a rendőrségen.

A rendőrség kéri a lakosok fokozott figyelmét, mivel az elkövetők bármilyen ürügyet kitalálnak, hogy pénzhez jussanak. Hangsúlyozottan kérik, hogy semmiképp ne engedjenek be idegeneket az otthonukba, pénzüket ne hagyják őrizetlenül, mert a csalók minden módszert megragadnak, hogy egy óvatlan pillanatban eltulajdoníthassák megtakarított pénzüket.

Gyanú esetén hívják a 158-as telefonszámot.